Linda Saukko-Rauta

Linda Saukko-Rauta (s. 1977 Isokyrö) on suomalainen kuvittaja, livekuvittaja, yrittäjä ja pilapiirtäjä. 

Ura

Ylistarossa ja Seinäjoella lapsuutensa ja nuoruutensa viettänyt Saukko-Rauta valmistui filosofian maisteriksi Jyväskylän yliopistosta vuonna 2003. Hän toimi ruotsin ja englannin kielen opettajana ja piirsi työstään sarjakuvablogiinsa. Kymmenen opettajavuoden jälkeen hän siirtyi Jyväskylän ammattikorkeakoulun verkko-oppimisen suunnittelijaksi ja alkoi piirtää muistioita työhönsä liittyvistä kokouksista. Hänen uransa livekuvittajana alkoi, kun hän haki vuonna 2011 Nordic Business Forumin vapaaehtoiseksi ja päätyi kuvittamaan muun muassa Al Goren puhetta.  

Saukko-Rauta on livekuvittanut esityksiä ja keskusteluja muun muassa Ylen ohjelmissa ja erilaisissa seminaareissa. Saukko-Raudan tunnetuimpia töitä on jääkiekon nuorten maajoukkueen Menestyksen portaat -kuva, joka on esillä Tampereella Jääkiekkomuseossa.   

Saukko-Rauta on ollut myös Pohjalaisen pilapiirtäjä. Marraskuussa 2025 hän aloitti Keskisuomalaisen pilapiirtäjänä.

 Kuvituksia 
Linda Saukko-Rauta on tehnyt kirjoihin kuvituksia ja kansikuvakuvitusta.

 Mikko Ojanen: Reseptejä asiakassuhteisiin (Talentum 2013)
 Ollis Leppänens: Liiketoimintasuunnitelma roskakoriin (Tammi (kirjankustantamo)|Tammi 2013)
 CRM-Service: Varmasti parempia asiakkuuksia – Miten onnistut asiakashankinnassa ja -hallinnassa? (2013)
 Eero Leppänen & Katleena Kortesuo: Uuden työelämän aakkoset (Kansikuvitus, Docendo 2013)
 Ville Ojanen: Aivoravistelu (BoD 2014)
 Jussi Antti Saarinen & Mikael Melan (toim.): Sokrateen syöksypusku – Jalkapallon filosofiaa (Kansikuvitus, Docendo 2014)
 Marko Kaarto: Sijoita asuntoihin!: aloita, kehity, vaurastu (KM Growth 2015)
 Outi Lammi: Viesti ja vaikuta – käsikirja presentaatioiden pitäjälle (Kansikuvitus, Docendo 2015)
 Petteri Kallio & Arttu Puhakka: Future Leadership – Johtajuusseikkailu 2015
 Irina Lönnqvist & Panu Moilanen: Kyberin taskutieto: keskeisin kybermaailmasta jokaiselle (Jyväskylän yliopisto 2017)
 Melina Niemi: Menestyksen portaat (Tammi 2017)
Toni Hilden: Vaikuta verkossa: Opas sosiaaliseen mediaan (Suomen Latu|Suomen Latu ry, 2017) 
Arja-Sisko Holappa, Maj-Len Engelholm ja Petra Packalen (toim.): Näin toteutan oppimiskokonaisuuksia - Lärområden i praktiken (OPH, 2017)
Pilvikki Heikinaro-Johansson ja Nelli Lyyra: Liikunnanopetus ja opetuksen analysointi (Jyväskylän yliopisto, 2018)
Markus Lassheikki et al. Kyberin taskutieto maatiloille (MPK, 2018)

Tunnustuksia
Saukko-Rauta valittiin ensimmäiseksi Valtakunnalliseksi vuoden yksinyrittäjäksi vuonna 2019.

Yksityiselämä
Saukko-Rauta asuu Jyväskylässä aviomiehensä ja kahden lapsensa kanssa.

 Lähteet 

 Aiheesta muualla 
 Saukon Taivaspaikka Linda Saukko-Raudan sarjakuvablogi 
 Ei voi perua Saukko-Rauta, Linda: Ei voi perua, 2012 iSarjakuvateos, joka toimii vain iPadillä 

Luokka:Suomalaiset kuvittajat
Luokka:Suomalaiset sarjakuvantekijät
Luokka:Elävät henkilöt
Luokka:Suomalaiset pilapiirtäjät
Luokka:Suomalaiset yrittäjät
Luokka:Vuonna 1977 syntyneet